**JELGAVAS VALSTSPILSĒTAS PAŠVALDĪBAS 2022. GADA 25. MARTA SAISTOŠO NOTEIKUMU NR.22-6**

**“PAR JELGAVAS VALSTSPILSĒTAS PAŠVALDĪBAI PIEDEROŠO DZĪVOJAMO TELPU IZĪRĒŠANAS KĀRTĪBU”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Atbilstoši [Dzīvojamo telpu īres likuma](https://likumi.lv/ta/id/322216-dzivojamo-telpu-ires-likums) [32. panta](https://likumi.lv/ta/id/322216-dzivojamo-telpu-ires-likums#p32) pirmajai daļai pašvaldības dome izdod saistošos noteikumus, kuros nosaka pašvaldībai piederošas dzīvojamās telpas izīrēšanas kārtību un nosacījumus, kā arī termiņu, uz kādu slēdzams dzīvojamās telpas īres līgums, bet ne ilgāku par 10 gadiem.  Ievērojot minēto ir izstrādāti Jelgavas valstspilsētas pašvaldības saistošie noteikumi “Par Jelgavas valstspilsētas pašvaldībai piederošo dzīvojamo telpu izīrēšanas kārtību” (turpmāk – Saistošie noteikumi), kuri nosaka Jelgavas valstspilsētas pašvaldības (turpmāk – Pašvaldība) īpašumā vai valdījumā esošas dzīvojamās telpas (turpmāk – Dzīvojamā telpa), kura nav izīrēta kā palīdzība dzīvokļu jautājumu risināšanā, izīrēšanas kārtību, nosacījumus un termiņu uz kādu slēdzams Dzīvojamās telpas īres līgums. |
| 2. Īss projekta izklāsts | Saistošie noteikumi nosaka Pašvaldības Dzīvojamās telpas īres līguma slēgšanas kārtību, īres līguma slēgšanas nosacījumus un īres līguma termiņu.  Saistošie noteikumi paredz tiesisko regulējumu gadījumos, ja iestājusies Pašvaldības Dzīvojamās telpas īrnieka nāve vai īrnieks mainījis dzīvesvietu un īrnieka ģimenes loceklis lūdz Dzīvojamās telpas īres līguma noslēgšanu ar viņu iepriekšējā īrnieka vietā. |
| 3. Informācija par plānoto projekta ietekmi uz pašvaldības budžetu | Saistošie noteikumi pašvaldības budžetu neietekmē. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Saistošie noteikumi uzņēmējdarbības vidi neietekmē. |
| 5. Informācija par administratīvajām procedūrām | Lēmumu par Dzīvojamās telpas īres vai apakšīres līguma slēgšanu, grozīšanu vai atteikumu grozīt Dzīvojamās telpas īres līgumu, atteikumu slēgt dzīvojamās telpas īres vai apakšīres līgumu, pieņem Jelgavas valstspilsētas pašvaldības Dzīvokļu komisija (turpmāk – Dzīvokļu komisija). Dzīvokļu komisijas pieņemto lēmumu var apstrīdēt Administratīvā procesa likuma noteiktajā kārtībā. |
| 6. Informācija par konsultācijām ar privātpersonām | Konsultācijas ar privātpersonām netika veiktas. |

Jelgavas valstspilsētas domes priekšsēdētājs A.Rāviņš